【舊文重拾】錢穆：《新亞學報》發刊詞（1955）以往推送请访问
松云书会微站
回复
目录
或
索引
或
index
查阅以往讯息存目
依
提示回复相应
取阅号
即可查阅相应文章
松云书会微信群学友招募中（识别二维码）
此數十年，中國學術界，不斷有一爭議，若追溯淵源，亦可謂仍是漢宋之爭之變相。一方面高擡考據，輕視義理。其最先口號，厥為以科學方法整理國故，繼之有窄而深的研究之提倡。此派重視專門，並主張爲學術而學術。反之者，提倡通學，遂有通才與專家之爭。又主明體達用，謂學術將以濟世。因此菲薄考據，謂學術最高標幟，乃當屬於義理之探究。
此兩派，雖不見有堅明之壁壘與分野，而顯然有此爭議，則事實不可掩。今試平心探究，考據之學，承襲清代經學遺榘，殆為不可厚非。苟成學立說，而不重明據確證，終無以達共是而立於不可破。空言義理，是非之爭，勢將轉爲意見與意氣，當知意見不即是知識，意氣不足為權衡。惟考據乃証定知識之法門，為評判是非之准的。考據之學，又烏可得而菲薄之？
抑且學問廣博，如大海不見其涯涘，人之才性既殊，聰明有限，又兼年力短促，材料搜集，亦多限制。若求兼通博涉，此非盡人可期。學術分工，各務專門，其必趨於窄而深之一途，亦情勢所